Иахьа убас иҟоуп дарбанзаалакгьы аԥсшәа изымдыруазар Аԥсны иахьиԥырхагоу ҳәа акгьы ыҟам. Уи ахдырра аҟынтәи иаауазароуп, аҭаацәараҟны ишьақәгылазароуп. Аха иара ахдыррагьы шьҭызхуа ҳәа хыхьла иааиуазароуп, амотивациа ҟалароуп, ҳаҭыр ақәлароуп, абызшәа ззымдыруа, аԥынгылақәа роуазароуп", — ҳәа азгәалҭеит Џьынџьалԥҳа.
Арадио
Саида Џьынџьалԥҳа: аԥсшәа ззымдыруа ԥынгылақәак иԥылозароуп
18:43 27.10.2018 (ирҿыцуп: 18:54 27.10.2018)
© Sputnik / Томас ТхайцукСаида Аджинджал
© Sputnik / Томас Тхайцук
Аԥсуа бызшәа арҵаҩы Саида Џьынџьалԥҳа адырраҭара "Коӷониаԥҳа лымҩаду" аҟны абызшәа арҿиаразы шьаҿақәас иҟаҵатәу азҵаара дазааҭгыло иазгәалҭеит аԥсшәа ззымдыруа ԥынгылақәак роулароуп ҳәа.
"Ахәыҷқәа абызшәа рзымдыркәа аԥсуа школ ахь инарышьҭуеит. Уа даҽа программак ыҟоуп, абызшәа здыруа рзы. Ҳаибажьозшәа иҟалеит, аԥсшәа рҵоит, ашкол иалгоит, аха абызшәала изымцәажәаӡеит. Иагьаџьара иҳархаргьы абри абызшәатә уадаҩрақәа ҳанрылацәажәо, азыҟаҵаратә процесс, арҵагатә методикақәа ирыдаҳхәалар акәхоит.